Det er det amerikanske band Train, der dropper Nibe. Bandet er især kendt for sangen Hey, Soul Sister. I en pressemeddelelse skriver festivallen: - Vi har desværre modtaget den triste besked, at Train alligevel ikke kan gennemføre koncerten i Nibe. Begrundelsen er, at størstedelen af den korte centraleuropæiske tour ikke hænger sammen økonomisk og infrastrukturelt. Vi kan heldigvis trøste os med, at vi kun havde godt 100 lørdagsbilletter tilbage, da vi offentliggjorde Train, så der er altså stort set ingen gæster, der har købt deres billet pga. af amerikanerne. Festivallen knokler nu på at finde en erstatning. Om erstatningen bliver dansk, international, større eller mindre er der endnu ikke overblik over.

Referat:
Et af hovednavnene til årets Nibe Festival har meldt afbud kun to uger før festivalstart.